polyglot-tagger/wikipedia-language-snippets-filtered huggingface dataset:
கூடுகளில் உள்ள முட்டைகள் பொரிந்து; கூட்டு உழவாரன்கள் நன்கு வளர்ந்த பிறகு, இரண்டாவது தொகுப்பு . கூடு சேகரிப்பவர்கள், இளம் கூட்டு உழவாரன்கள் இந்தக் கூடுகளை விட்டுச் சென்ற பின்னரே கூடுகள் சேகரிக்கப்பதை உறுதிப் படுத்துகின்றனர்.
சபா வனவியல் துறை வனப் பகுதியில் அமைந்துள்ள கோமந்தோங் குகைகள் மற்றும் சுற்றியுள்ள பகுதிகள் வனவிலங்குகளுக்கு, குறிப்பாக ஒராங் ஊத்தான் மனிதக் குரங்குகளுக்குப் பாதுகாக்கப்பட்ட பகுதியாக அறிவிக்கப்பட்டு உள்ளது.
கோமந்தோங் குகைகளில் வௌவால்களின் எச்சங்கள் அதிகமாக இருப்பது அறியப் பட்டது. அதைப் பற்றிய கணிப்புகள், முதன்முதலில் 1889-ஆம் ஆண்டில் சீனா போர்னியோ நிறுவனத்தின் ஜே.எச். அலார்ட் என்பவரால் செய்யப்பட்டது.
முதல் சேகரிப்பு இனப்பெருக்க காலத்தின் தொடக்கத்தில் கூட்டு உழவாரன் முட்டையிடுவதற்கு முன்பு நடைபெறுகிறது. பறவைகள் பின்னர் மற்றொரு கூடுகளை உருவாக்குகின்றன. அதில் அவை இறுதியாக முட்டையிடுகின்றன.
பல நூற்றாண்டுகளாக, குகைகள் அவற்றின் கூட்டு உழவாரன் பறவைகளின் கூடுகளுக்கு புகழ்பெற்றவை. இந்தக் கூடுகள் பறவை கூடு சூப் தயாரிப்பிற்காக அறுவடை செய்யப்படுகின்றன.
இங்குள்ள வௌவால் இனம் சுருக்கம் இல்லாத வால் உடைய வௌவால் இனத்தைச் சேர்ந்தவையாகும். இந்த வௌவால்களின் இரவுநேர வெளியேற்றம் ஒரு பிரபலமான சுற்றுலா அம்சமாக உள்ளது.
கூடுகளில் மிகவும் மதிப்புமிக்கவை, வெள்ளை நிறங்கள் உடைய கூடுகளாகும். இவற்றை மிக அதிக விலைக்கு விற்கலாம். பறவைகளின் கூடு சேகரிப்பு ஒரு பண்டைய பாரம்பரியமாகும்.
நபநீதா தேவ் சென் இவர் ஒரு இந்திய எழுத்தாளரும் மற்றும் கல்வியாளரும் ஆவார். கலை மற்றும் ஒப்பீட்டு இலக்கியங்களைப் படித்த பிறகு, அவர் அமெரிக்காவிற்குச் சென்று மேலும் படித்தார். அவர் இந்தியா திரும்பி பல பல்கலைக்கழகங்கள் மற்றும் நிறுவனங்களில் கற்பித்தல் பணியில் ஈடுபட்டார். அதே போல் இலக்கிய நிறுவனங்களில் பல்வேறு பதவிகளில் பணியாற்றியுள்ளார். கவிதை, புதினங்கள், சிறுகதைகள், நாடகங்கள், இலக்கிய விமர்சனம், தனிப்பட்ட கட்டுரைகள், பயணக் குறிப்புகள், நகைச்சுவை கட்டுரைகள், மொழிபெயர்ப்புகள் மற்றும் குழந்தைகள் இலக்கியம் போன்றவை. வங்காள மொழியில் 80 க்கும் மேற்பட்ட புத்தகங்களை வெளியிட்டுள்ளார். 2000 ஆமாவது ஆண்டில் இவருக்கு பத்மஸ்ரீ மற்றும் 1999 இல் சாகித்ய அகாடமி விருது வழங்கப்பட்டது .
1959ஆம் ஆண்டில், இவர் பொருளாதார வல்லுனரும் கல்வியாளரும், ஜாதவ்பூர் பல்கலைக்கழகத்தில் பொருளாதார விரிவுரையாளராக பணியிலிருந்தவரும், நாற்பதாண்டுகளுக்குப் பிறகு நோபல் பரிசு வழங்கப்பட்டவருமான அமர்த்தியா சென் என்பவரை மணந்தார். அவர் அவருடன் பிரிட்டனுக்கு குடிபெயர்ந்தார் அவர்கள் அந்தாரா தேவ் சென் மற்றும் நந்தனா சென் என்ற இரண்டு மகள்களின் பெற்றோரானார்கள். பின்னர் பெர்க்லியில் உள்ள கலிபோர்னியா பல்கலைக்கழகம் மற்றும் கேம்பிரிட்ஜ் பல்கலைக்கழகத்தின் நியூன்ஹாம் கல்லூரி ஆகியவற்றில் தனது பிந்தைய முனைவர் பட்ட ஆய்வை முடித்தார்.
தேவ் சென் கல்கத்தாவில் 1938 சனவரி 13 இல் ஒரு பெங்காலி குடும்பத்தில் பிறந்தார். கவிஞர்-இணையான நரேந்திர தேவ் மற்றும் இராதராணி தேவி ஆகியோரின் ஒரே குழந்தையாவார். அபராஜிதா தேவி என்ற புனைப் பெயரில் எழுதி வந்தார். ஒப்பீட்டு இலக்கியத் துறையின் தொடக்கத் தொகுதி மாணவராக இருந்தார். அங்கிருந்து 1958இல் முதுகலைப் பட்டம் பெற்றார். இவருக்கு இரவீந்திரநாத் தாகூர் பெயர் சூட்டியுள்ளார்.
கல்கத்தாவின் மாநிலக் பல்கலைக்கழகத்தில், ஆங்கிலத்தில் இளங்கலைப் பட்டம் பெற்றார். பின்னர், ஜாதவ்பூர் பல்கலைக்கழகத்தில் ஒப்பீட்டு இலக்கியத் துறையின் தொடக்கத் தொகுதி மாணவராக இருந்தார். அங்கிருந்து 1958இல் முதுகலைப் பட்டம் பெற்றார். அவர் 1961இல் ஆர்வர்டு பல்கலைக்கழகத்தில் ஒப்பீட்டு இலக்கியத்தில் மற்றொரு முதுகலைப் பட்டம் பெற்றார். 1964 இல் இந்தியானா பல்கலைக்கழகத்தில் முனைவர் பட்டமும் பெற்றுள்ளார்.
1976இல் விவாகரத்து பெற்ற பிறகு, இவர் தனது மகள்களுடன் கல்கத்தா திரும்பினார். இவரது பொழுதுபோக்குகளில் வாசிப்பு, பதிவுகள் மற்றும் பயணம் ஆகியவை அடங்கும். பெங்காலி மற்றும் ஆங்கிலம் தவிர, இந்தி, ஒரியா, அசாமி, பிரெஞ்சு, ஜெர்மன், கிரேக்கம், சமஸ்கிருதம் மற்றும் எபிரேய மொழியையும் இவரால் படிக்க முடிந்தது.
தேவ் சென் அமெரிக்காவில் உள்ள இயாடோ மற்றும் மெக்டொவல் காலனி,இத்தாலியில் பெல்லாஜியோ, எருசலேமில் மிஷ்கெனோட் ஷானானிம்உட்பட பல சர்வதேச கலைஞர்களின் காலனிகளில் வசித்த எழுத்தாளராக இருந்தார்.
அவர் ஆக்சுபோர்டு பல்கலைக்கழகத்தில் இராதாகிருஷ்ணன் நினைவு சொற்பொழிவுத் தொடரை காவியக் கவிதை என்றத் தலைப்பில் வழங்கினார்.
அப்பாசபாத்து-இ தாலபை என்பது ஓர் ஊரின் பெயர் ஆகும். இந்த ஊரானது, ஈரான் நாட்டில், தெற்கு கொராசான் மாகாணத்தின் மண்டலங்களில் ஒன்றான, நஃபந்தான் மண்டலத்தின் ஆளுகைக்குக் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையின் கீழ், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் என அழைக்கிறோம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல்_நடுவத்தின் 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 44 நபர்கள் ஆகும். இந்த நபர்கள் மொத்தம் 13 குடும்பங்களில் வாழ்ந்து இருந்தனர்.
ஆன் ஆர்பர் புற்றுநிலை அமைப்பு வழக்கமாக எச்.எல் மற்றும் என்.எச்.எல் இரண்டையும் நிலையளக்கப் பயன்படுத்தப்படுகிறது. இந்த நிலை அமைப்பில்,
வெவ்வேறு பின்னொட்டுகள் வெவ்வேறு உறுப்புகளின் தாக்கத்தைக் குறிக்கின்றன, எடுத்துக்காட்டாக மண்ணீரலுக்கு எஸ் மற்றும் கல்லீரலுக்கு எச். கூடுதல்-நிணநீர் ஈடுபாடு என்ற எழுத்துடன் வெளிப்படுத்தப்படுகிறது. கூடுதலாக, பி அறிகுறிகளின் இருப்பு அல்லது அவை இல்லாதது முறையே மற்றும் உடன் வெளிப்படுத்தப்படுகிறது. பி அறிகுறிகள் மூன்று அறிகுறிகளில் ஒன்றின் இருப்பு என வரையறுக்கப்படுகின்றன: கடந்த 6 மாதங்களில் 10% உடல் எடையின் திட்டமிடா எடை குறைவு, இரவு வியர்வை மற்றும் 38 அல்லது அதற்கு மேற்பட்ட காய்ச்சல்.
லிம்போமாவை வெவ்வேறு வகைகளாகப் பிரிக்க திசுவியல் மற்றும் தொடர்புடைய பிற முறைகள் பயன்படுத்தப்படுகின்றன. ஒரு லிம்போமாவின் வகைப்பாடு அந்த நோயாளிக்கான சிகிச்சை மற்றும் முன்கணிப்பைத் தீர்மானிக்கின்றது. திட்டவட்டமான பொருளில் லிம்போமாக்கள் நிணநீர் திசுக்களின் மிகைப் பெருக்கம் ஆகும். இதன் முதன்மைப் பிரிவுகள், நிணநீர் மற்றும் குருதி இரண்டிற்கும் பொதுவான நிணநீர்க் குழியம் எனப்படும் ஒரு வகை வெள்ளை இரத்த அணுக்களிலிருந்து அவ்விரண்டிற்கும் பரவும் வீரியம் மிக்க புற்று நோய்களாகும். ஆகவே, லிம்போமாக்கள் மற்றும் இரத்தப் புற்றுநோய் இரண்டும் குருதியாக்கம் மற்றும் நிணநீரிழையக் கட்டிகளாகும், மேலும் நிணநீர் பெருக்கக்குறைபாடுகளாக, லிம்போமாக்கள் மற்றும் வடிநீரகிய லுகேமியாக்கள் ஆகிய இரண்டும் நெருங்கிய தொடர்புடையவை, அவற்றுள் சில கூறுபடா நோய்த் தொகுதிகள் என்பதால் அவற்றின் இரு பெயர்களில் எந்தப்பெயராலும் அழைக்கப்படுகின்றன .
1982 ஆம் ஆண்டின் லிம்போமா நடைமுறை உருவாக்கம் என்பது ஹாட்ஜ்கின் அல்லாத லிம்போமாவின் வகைப்பாடு ஆகும். இது ஹாட்ஜ்கின் லிம்போமாக்களை விலக்கி, மீதமுள்ள லிம்போமாக்களை நோய் பரவல் கணிப்பு தொடர்பாக நான்கு தரங்களாக பிரித்தது, மேலும் பாதிக்கப்பட்ட உயிரணுக்களின் அளவு மற்றும் வடிவத்தின் அடிப்படையில் மேலும் சில உட்பிரிவுகளுடன். முற்றிலும் இழையவியலுக்குரிய இந்த வகைப்பாட்டில் செல் மேற்பரப்பு குறிப்பான்கள் அல்லது மரபியல் பற்றிய எந்த தகவலும் குறிப்பிடப்படவில்லை, மேலும் இது டி-செல் லிம்போமாக்கள் மற்றும் பி-செல் லிம்போமாக்களுக்கு இடையில் எந்த வேறுபாட்டையும் கருதவில்லை. இது வெளியிடப்பட்ட நேரத்தில் பரவலாக ஏற்றுக்கொள்ளப்பட்டது, ஆனால் இப்போது வழக்கற்றுப் போய்விட்டது. லிம்போமா புள்ளிவிவரங்கள் மற்றும் வரலாற்று விகித ஒப்பீடுகளின் தொகுப்பிற்கு சில புற்றுநோய் முகவர் நிறுவனங்களால் இது இன்னும் பயன்படுத்தப்படுகிறது.
ஈபிவி-பாசிட்டிவ் ஹாட்ஜ்கின் லிம்போமாக்களைத் தவிர, உலக சுகாதார அமைப்பு இந்த நோய்களின் குழுவில் ஈபிவி நோய்த்தொற்றுடன் தொடர்புடைய போது பின்வரும் லிம்போமாக்களையும் உள்ளடக்குகிறது:
திருத்தப்பட்ட ஐரோப்பிய-அமெரிக்க லிம்போமா வகைப்பாட்டுக்குள் அமைக்கப்பட்ட அடித்தளங்களை அடிப்படையாகக் கொண்ட உலக சுகாதார அமைப்பு வகைப்பாடு, 2001 இல் வெளியிடப்பட்டது; 2008 இல் புதுப்பிக்கப்பட்டது. இந்த அமைப்பு லிம்போமாக்களை செல் வகை மற்றும் தோற்றவமைப்பு, மூலக்கூறு அல்லது குழியப்பிறப்புக்குரிய பண்புகளுக்கேற்ப வரையறுக்கிறது. ஹாட்ஜ்கின் லிம்போமா உலக சுகாதார அமைப்பு மற்றும் அதற்கு முந்தைய வகைப்பாடுகளுக்குள் தனித்தனியாகக் கருதப்படுகிறது, இருப்பினும் இது முதிர்ச்சியடைந்த பி செல் பரம்பரையின் அசாதாரணமான, லிம்போசைட்டுகளின் கட்டியாக அங்கீகரிக்கப்பட்டுள்ளது.
வீங்கிய நிணநீர் கணுக்கள் இருந்தால் பொதுவாக நிணநீர்க்கணுத் திசு ஆய்வு மூலம் லிம்போமா திட்டவட்டமாக கண்டறியப்படுகிறது, அதாவது நிணநீர்க்கணுவின் ஒரு பகுதித்திசு அல்லது மொத்தத்திசுக்கள் வெட்டியெடுக்கப்பட்டு நுண்ணோக்கியின் மூலம் ஆய்வு செய்யப்படுகிறது. இந்த ஆய்வு லிம்போமாவைக் குறிக்கும் திசுநோய்க்கூற்றியற் பண்புகளை வெளிப்படுத்துகிறது. லிம்போமா இருப்பது கண்டறியப்பட்ட பிறகு, அது எந்தவகை லிம்போமா என்றறிய அவற்றுக்கு உரித்தான தனிச்சிறப்பியல்புகளைக் கண்டறியும் பொருட்டு பல வகையான சோதனைகள் மேற்கொள்ளப்படும்.
லிம்போமாவின் பல வடிவங்களில், சில மந்தமானவை என வகைப்படுத்தப்படுகின்றன, சிகிச்சையின்றியும் நோயாளி நீண்ட ஆயுளுடன் இருக்க ஒத்துப்போகின்றன, மற்ற வடிவங்கள் கடுமையானவை , வெகுவிரைவான உடல்நலக்குறைவு மற்றும் இறப்பை ஏற்படுத்துகின்றன. இருப்பினும், கடுமையான லிம்போமாக்களில் பெரும்பாலானவை சிகிச்சைக்கு நன்கு இசைந்து குணமாகக்கூடியவை. எனவே, ஒரு நோயியல் நிபுணரால் உடல் திசு ஆய்வு செய்த பின்னர் நிறுவப்படும் சரியான நோயறிதல் மற்றும் வகைப்பாட்டைப் பொறுத்த நோய்பரவல் கணிப்பு மிகவும் இன்றயமையாததாகிறது.
லிம்போமா சில குறிப்பிடப்படவியலா பொதுவான அறிகுறிகளுடன் இருக்கக்கூடும்; அறிகுறிகள் தொடர்ந்து இருந்தால், லிம்போமாவின் இருப்பு உட்பட, அவற்றின் காரணங்களைத் தீர்மானிக்க ஒரு மதிப்பீடு மேற்கொள்ளப்பட வேண்டும்.
பி அறிகுறிகள் - ஹாட்ஜ்கின் லிம்போமா மற்றும் ஹாட்ஜ்கின் அல்லாத லிம்போமா ஆகிய இரண்டிற்கும் பொருந்தும். அவை பின்வருமாறு:
நோய்பரவல் கணிப்புகள் மற்றும் சிகிச்சைகள் எச்.எல் மற்றும் என்.எச்.எல் இன் அனைத்து வெவ்வேறு வடிவங்களுக்கும் இடையில் வேறுபடுகின்றன, மேலும் கட்டியின் நிலையைப் பொறுத்தது, இது ஒரு புற்றுநோய் எவ்வளவு விரைவாகப் படியெடுக்கிறது என்பதைக் குறிக்கிறது. முரண்பாடாக, உயர்நிலை லிம்போமாக்கள் எடுத்துக்காட்டாக சில நாட்களில் இரட்டிப்பாகும் உயர்நிலைக் கட்டியான புர்கிட் லிம்போமா, சிறந்த நோய் பரவல் கணிப்புகளைக் கொண்டுள்ளன; மிக எளிதில் சிகிச்சையளிக்கப்படுகின்றன. நவீன சிகிச்சையுடன் ஆரம்ப கட்டங்களில் கண்டறியப்பட்டால் லிம்போமாக்கள் குணப்படுத்தப்படலாம்.
சிகிச்சை, பின்வருவனவற்றில் ஒன்று அல்லது அதற்கு மேற்பட்டவையாக இருக்கலாம்: கீமோதெரபி, கதிர்வீச்சு சிகிச்சை, இலக்கு சிகிச்சை மற்றும் அறுவை சிகிச்சை. சில ஹாட்ஜ்கின் அல்லாத லிம்போமாக்களில், லிம்போமா செல்கள் உற்பத்தி செய்யும் புரதத்தின் அதிக அளவால் இரத்தம் மிகவும் அடர்த்தியாவதால், புரதத்தை அகற்ற ஊன்நீர் நீக்கம் செய்யப்படுகிறது. சில வகைகளுக்கு கவனமாக காத்திருத்தல் முறை பொருத்தமானதாக இருக்கலாம். இதன் விளைவு துணை வகையைப் பொறுத்தது, அவற்றுள் சில குணப்படுத்தக்கூடியவை பிற சிகிச்சை முறைகளில் பெரும்பாலானவை அதிகபட்சமாக உயிர்வாழ்வதை சிலகாலம் நீடிக்கக்கூடியவை.
ஹாட்ஜ்கின் லிம்போமாவைத் தவிர உள்ள பிற அனைத்து லிம்போமாக்களும் ஹாட்ஜ்கின் அல்லாத லிம்போமாக்கள் என வரையறுக்கப்பட்டுள்ளன. சுமார் 90% லிம்போமாக்கள் ஹாட்ஜ்கின் அல்லாத லிம்போமாக்களாகும். ஹாட்ஜ்கின் லிம்போமாவை விடப் பரவலாக உள்ள இவை காரணங்கள், தொடர்புடைய செல்களின் வகைகள் மற்றும் நோய்த் தாக்கக் கணிப்பு ஆகியவற்றைப் பொறுத்து மாறுபடுகின்றன. ஹாட்ஜ்கின் அல்லாத லிம்போமாக்களை உடைய நோயாளிகளின் எண்ணிக்கை வயதுக்கேற்ப அதிகரிக்கிறது. இது மேலும் பல துணை வகைகளாக பிரிக்கப்பட்டுள்ளது.
எப்ஸ்டீன்-பார் வைரஸ்-தொடர்புடைய நிணநீர் பெருக்கக்குறைபாடுகள் எனப்படுபவை நிணநீர்க் குழியம், அதாவது பி உயிரணு, டி உயிரணு, என்.கே செல்கள் மற்றும் திசுச்செல்-சிற்றிழையணுக்கள் ஆகிய உயிரணு வகைகளில் ஒன்று அல்லது அதற்கு மேற்பட்டவை எப்ஸ்டீன்-பார் வைரஸ் நோயால் பாதிக்கப்பட்டுள்ளவற்றின் தீங்கற்ற, முன்-வீரியம் மற்றும் வீரியம் மிக்க நோய்களின் ஒரு குழு ஆகும், இந்த நோய்களின் வளர்ச்சிக்கோ அல்லது முற்றுதலுக்கோ வைரஸ் காரணமாக இருக்கலாம்.
ஒரு புற்றுநோயின் நிலை அதன் நோய்பரவல் கணிப்பு மற்றும் சிகிச்சையை பாதிப்பதால் நிலை வரையறுக்கப்படுகிறது. ஒரு நோயறிதலுக்குப் பிறகு மற்றும் சிகிச்சைக்கு முன், ஒரு புற்றுநோயின் நிலை வரையறுக்கப்படுகிறது. இது புற்றுநோய் பரவியுள்ளதா இல்லையா என்பதையும் பரவியிருந்தால் குறிப்பிட்ட பகுதியில் மட்டுமா அல்லது தொலைதூர தளங்களிலா என்பதையும் தீர்மானிப்பதைக் குறிக்கிறது. மற்றும் ஆகியவற்றுக்கு இடையேயான நிலையாக புற்று நோயின் நிலை தெரிவிக்கப்படுகிறது.
சி.டி ஸ்கேன் அல்லது பி.இ.டி ஸ்கேன் முறைகள் புற்றுநோயின் நிலையறியப் பயன்படுத்தப்படுகின்றன. எடுத்துக்காட்டாக ஹாட்ஜ்கின்ஸ் லிம்போமா எலும்பு மஜ்ஜை திசு ஆய்வையே வேண்டாமென செய்யக்கூடிய வகையில் எஃப்.டி.ஜி தீவிர லிம்போமாக்களுக்கு புற்றுநோயின் நிலையறி கருவியாக பி.இ.டி ஸ்கேன் பரிந்துரைக்கப்படுகிறது. பிற லிம்போமாக்களுக்கு சி.டி ஸ்கேன் நிலையறி கருவியாக பரிந்துரைக்கப்படுகிறது. வயது மற்றும் மோசமான செயல்திறன் நிலை ஆகியவை மோசமான நோய் பரவல் கணிப்பு காரணிகளாக நிறுவப்பட்டுள்ளன.
ஹாட்ஜ்கின் லிம்போமாவிற்கான மறையிடர் காரணிகள் எப்ஸ்டைன்-பார் வைரஸ் தொற்று மற்றும் குடும்பத்தில் நோய்தாக்கப்பட்ட வரலாறு ஆகியவை. ஹாட்ஜ்கின் அல்லாத லிம்போமாக்களின் பொதுவான காரணிகளில் தன்னுடல் தாக்குநோய்கள், எயிட்சு, மனித டி-லிம்போட்ரோபிக் வைரஸ் தொற்று, நோயெதிர்ப்பு தடுப்பு மருந்துகள் மற்றும் சில பூச்சிக்கொல்லிகள் ஆகியவை அடங்கும். அதிக அளவு சிவப்பு இறைச்சியை உண்பதும் புகையிலை புகைப்பதும் ஆபத்தை அதிகரிக்கும்.
1994 ஆம் ஆண்டில், திருத்தப்பட்ட ஐரோப்பிய-அமெரிக்க லிம்போமா வகைப்பாடு, ஹாட்ஜ்கின் லிம்போமாவைத் தவிர அனைத்து லிம்போமாக்களிடையேயும் தனித்துவமான நோய்க்குறியியல் நிறுவனங்களை அடையாளம் காண்பதில் நோயெதிர்தோற்றவமைப்பு மற்றும் மரபணு கூறுகளைப் பயன்படுத்தியது. குறியீட்டு நோக்கங்களுக்காக, ஐசிடி-ஓ - மற்றும் ஐசிடி -10 -10 ஆகியவை கிடைக்கின்றன.
நிணநீர்க்குழியப் புற்றுநோய் என்பது வெண்குருதியணுக்களில் ஒரு வகையான நிணநீர்க்குழியங்களில் இருந்து உருவாகும் இரத்தப் புற்றுநோய்களின் குழு ஆகும். இந்நோயின் அறிகுறிகள் வலியில்லா வீக்கம்கொண்ட நிணநீர்க்கணுக்கள், காய்ச்சல், பெரும்பாலும் இரவில் ஏற்படும் நனையுமளவு வியர்வைப்பெருக்கு, திட்டமிடப்படாத எடை இழப்பு, அரிப்பு, மற்றும் தொடர்ந்து சோர்வாக உணர்தல்.
லிம்போமாவில் பல வகைப்பாட்டு அமைப்புகள் உள்ளன, அவற்றுள் இரண்டு முக்கிய பிரிவுகள் ஹாட்ஜ்கின் லிம்போமாக்கள் மற்றும் ஹாட்ஜ்கின் அல்லாத லிம்போமாக்கள் . உலக சுகாதார அமைப்பு மேலும் பலசாற்றுப்புற்று {மைலோமா} மற்றும் நிணநீர் பெருக்கக்குறைபாடுகள் ஆகியவற்றையும் இந்த வகைப்பாட்டில் உள்ளடக்குகின்றது.
ஹாட்ஜ்கின் லிம்போமா லிம்போமாக்களில் சுமார் 10-15% ஆகும். இது அதன் நோய் பரவல் கணிப்பு மற்றும் பல நோயியல் பண்புகளில் லிம்போமாவின் பிற வடிவங்களிலிருந்து வேறுபடுகிறது. ஒரு ஹாட்ஜ்கின் லிம்போமா ரீட்-ஸ்டென்பெர்க் செல் எனப்படும் ஒரு வகை செல்லின் இருப்பின் மூலம் குறிக்கப்படுகிறது.
லிம்போமா பெரும்பாலும் நுரையீரல், கல்லீரல் மற்றும் மூளைக்கு பரவுகிறது; மைய நரம்பு மண்டலத்திற்கும் பரவக்கூடும். பெரும்பாலும் மூளையைச் சுற்றியுள்ள மூளைச் சுற்றுகளில் லிம்போமாட்டஸ் மூளைக்காய்ச்சல் என்று அழைக்கப்படுகிறது.
தாமஸ் ஹாட்ஜ்கின் 1832 ஆம் ஆண்டில் அவருடைய பெயரால் வழங்கப்பட்டுவரும் லிம்போமாவின் முதல் விளக்கத்தை வெளியிட்டார். அப்போதிருந்து, லிம்போமாவின் பல வடிவங்கள் கண்டறியப்பட்டு விவரிக்கப்பட்டுள்ளன.
வகைப்பாடு அமைப்புகள் பொதுவாக லிம்போமாவை நகலெடுக்கும் செல் , செல் இருக்குமிடம் மற்றும் ஹாட்ஜ்கின் லிம்போமா இல்லையா என்பதைப் பொருத்து வகைப்படுத்துகின்றன:
இரத்தம், சிறுநீர் மற்றும் எலும்பு மஜ்ஜை பரிசோதனைகளும் நோயறிதலில் பயனுள்ளதாக இருக்கும். புற்றுநோய் இருப்பையும், பரவலையும் தீர்மானிக்க மருத்துவப் படிமவியல் செய்யப்படலாம்.
"ஸரு/சரு" எனும் சரஸ்வதி பார்த்தசாரதி மிகவும் மரபுபின்பற்றும், இளம் நூலகர். இவரது "தொன் பழக்கங்கள்" மற்றும் "ஈர்க்கத்தக்கதா" காரணியங்களால் பல வரன்கள் தட்டிப்போகின்றன. இவளது தங்கை "காவேரி"யின் வருங்கால கணவர், தங்கையுடனான தனது திருமணம், ஒரு திங்களுள் நடைபெறவேண்டும் இல்லையேல் அவரவர் வழி சென்றுவிடலாம் என இறுதியாக கூறிவிடுகிறார், ஆனால், இவர்களுது தந்தை ஜெயராம் பார்த்தசாரதி, மூத்தவளுக்கு முன் இளையவளுக்கு திருமணம் நடைபெறக்கூடாது என்பதில் உறுதியுடன் இருக்கிறார். கோபமுற்ற காவேரி, தமக்கையை அவமதித்து பேசி, காதலருடன் உடன்வெளியேறிவிடுவதாக அசச்சுறுத்துகிறாள். துவண்ட சரு விட்டுக்கொடுத்து பேசி, விரைவில் தனக்கென ஒரு கணவனை அமைத்து கொள்வதாக விருது அளித்தாள்.
அன்றிரவு, சரு, அவள் இறந்தபின், அவள் உடலை ஒரு பெரிய அழகிய பூத்துக்குலுங்கும் மரத்தினடியில் அடக்குமாறு கேட்டுக்கொள்கிறாள். இந்தர், ஜெயராமை சந்தித்து, சருவுடனான அவனது திருமணத்தை தெரிவிக்கிறான். திருமண நாள் அன்று, சருவின் பெற்றோர் வருகின்றனர். திருமண பதிப்பில் கையொப்பமிடும் போது, சரு மயங்கிவிழ, அவளை மருத்துவமனையில் சேர்க்கின்றனர். சருவின் பெற்றோர் அவளுக்கிருக்கும், நோய் பற்றி அறிய வரும்போது, மனமுடைந்துபோகின்றனர். இதன்பின், இந்தரின் கையில் சாய்ந்தபடியே, சரு உயிர் துறக்கிறாள். இந்தரின் தந்தை ராஜிந்தர் லால் பரிகார், அங்கு வர, அவரிடம் இந்தர் தன காதலியையும் அவளது இறுதி விருப்பம் குறித்து தெறித்து, தந்தையுடன் ஒன்றுசேர்கிறான்.
சனம் தேரி கசம் ஒரு காதற்கதை திரைப்படம். இதில், அர்ஷவர்தன் ராணே மற்றும் மாரா உசைன் நடித்துள்ளனர். இதனை ராதிகா ராவ் மற்றும் வினய் சப்ரு இணைந்து இயக்க, தீபக் முக்கட் உருவாக்கியுள்ளார். இத்திரைப்படம் எரிக் சேகலின் "லவ் ஸ்டோரி" எனும் நாவலின் புதுமாதிரி விளக்கமாகும். ஈரோஸ் நௌ பெயரின்கீழ், உலகம் முழுவதும் 5 பிப்ரவரி 2016 அன்று வெளியிடப்பட்டது.
காலம் கழிந்த பின், இந்தர் மிகச்சிறந்த வழக்கறிஞராக உருவெடுக்கிறார். இந்தர், சருவின் கல்லறையின் மேல் இருக்கும் மரத்தின் முன் நின்று, அவளை பிரிந்து வாடுவதாக கூறி, தன் மெய்க்காதலை வெளிக்கொள்கிறான்.
நாகோர்னோ-கராபாக் மீதான இன்றைய மோதல் ஜோசப் ஸ்டாலின் மற்றும் காகசியன் பணியகம் எடுத்த முடிவுகளில் வேர்களைக் கொண்டுள்ளது ) டிரான்ஸ் காக்காசியாவின் சோவியத்மயமாக்கலின் போது. 1920 களின் முற்பகுதியில் சோவியத் யூனியனுக்கான தேசிய கமிஷனராக ஸ்டாலின் இருந்தார், இது கவ்புரோ உருவாக்கப்பட்ட அரசாங்கத்தின் கிளையாகும். 1917 ஆம் ஆண்டு ரஷ்யப் புரட்சிக்குப் பின்னர், கராபாக் டிரான்ஸ்காகேசிய ஜனநாயக கூட்டமைப்பு குடியரசின் ஒரு பகுதியாக மாறியது, ஆனால் இது விரைவில் தனி ஆர்மீனிய, அஜர்பைஜானி மற்றும் ஜார்ஜிய மாநிலங்களாகக் கலைக்கப்பட்டது. அடுத்த இரண்டு ஆண்டுகளில் , கராபாக் உட்பட பல பிராந்தியங்களில் ஆர்மீனியாவிற்கும் அஜர்பைஜானுக்கும் இடையே தொடர்ச்சியான குறுகிய போர்கள் நடந்தன. ஜூலை 1918 இல், நாகோர்னோ-கராபக்கின் முதல் ஆர்மீனிய சட்டமன்றம் இப்பகுதியை சுயராஜ்யமாக அறிவித்து ஒரு தேசிய கவுன்சிலையும் அரசாங்கத்தையும் உருவாக்கியது. பின்னர், ஒட்டோமான் துருப்புக்கள் கராபக்கிற்குள் நுழைந்தன, ஆர்மீனியர்களின் ஆயுத எதிர்ப்பை சந்தித்தன.
2 ஏப்ரல் 2016 அன்று அசர்பைஜான் மற்றும் ஆர்மீனிய படைகள் இப்பகுதியில் மோதின. அஜர்பைஜான் பிராந்தியத்தில் நிலப்பரப்பைக் கைப்பற்றுவதற்காக ஒரு தாக்குதலைத் தொடங்கியதாக ஆர்மீனிய பாதுகாப்பு அமைச்சகம் குற்றம் சாட்டியது. சண்டையின்போது குறைந்தது 30 வீரர்கள் கொல்லப்பட்டனர். மேலும் ஒரு மில் மி -24 ஹெலிகாப்டர் மற்றும் பீரங்கியும் அழிக்கப்பட்டன. வீழ்ந்த 12 வீரர்களுடன் அசர்பைஜான் படைகள் மற்றும் மற்ற 18 ஆர்மீனிய படைகளைச் சேர்ந்தவர்கள், கூடுதலாக 35 ஆர்மீனியர்கள் வீரர்கள் காயமடைந்ததாக கூறப்படுகிறது.
நாகோர்னோ-கராபக் நவீன தொல்பொருள் ஆய்வாளர்களுக்கு குரா-அராக்ஸ் கலாச்சாரம் என்று அழைக்கப்படும் மக்கள் ஆக்கிரமித்துள்ள நிலங்களுக்குள் வருகிறது, அவர்கள் குரா மற்றும் அராக்ஸ் ஆகிய இரு நதிகளுக்கு இடையில் வாழ்ந்தனர்.
இப்பகுதியின் பண்டைய மக்கள்தொகை பல்வேறு தன்னியக்க உள்ளூர் மற்றும் புலம்பெயர்ந்த பழங்குடியினரைக் கொண்டிருந்தது, அவர்கள் பெரும்பாலும் இந்தோ-ஐரோப்பியர்கள் அல்லாதவர்கள்.
இப்பகுதி வழக்கமாக முன்னாள் நாகோர்னோ-கராபக் தன்னாட்சி மாகாணத்தின் நிர்வாக எல்லைகள் 4,400 கி.லோ மீட்டர் கொண்டுள்ளது. இருப்பினும், இப்பகுதியின் வரலாற்று பகுதி சுமார் 8,223 கிலோ மீட்டர்கள் ஆகும். பல்வேறு உள்ளூர் மொழிகளில் இப்பகுதியின் பெயர்கள் அனைத்தும் "மலை கராபாக்" அல்லது "மலை கருப்பு தோட்டம்" என்று மொழி பெயர்க்கப்பட்டுள்ளன
நாகோர்னோ-கராபக் என்பது ஒரு சர்ச்சைக்குரிய பிரதேசமாகும், இது அசர்பைஜானின் ஒரு பகுதியாக சர்வதேச அளவில் அங்கீகரிக்கப்பட்டுள்ளது. ஆனால் இப்பகுதியின் பெரும்பகுதி ஆர்ட்சாக் குடியரசால் நிர்வகிக்கப்படுகிறது (முன்னர் நாகோர்னோ-கராபக் குடியரசு என்று பெயரிடப்பட்டது.
நகோர்னோ-கரபாக் ; அல்லது அர்த்சாக் , காகசஸ் மலைகளின் எல்லைக்குள் கரபாக் பிராந்தியந்தியத்தில் நிலத்தால் சூழப்பட்ட ஒரு பகுதியாகும். இப்பகுதி பெரும்பாலும் மலை மற்றும் காடுகள் நிறைந்ததாகும்.
இதன் உயர்ந்த தோட்டங்கள் அதிகமான உயரத்தில் கட்டப்பட்டவை ஆகும். அதன் உயரம் காரணமாக துணை வெப்பமண்டல தாவரங்களின் வளர்ச்சி நல்ல நிலையில் காணப்படுகிறது. இந்தத் தோட்டமானது சராசரி கடல் மட்டத்திலிருந்து சுமார் 1,300–1,425 மீட்டர் உயரத்தில் அமைந்துள்ளது. ஆண்டு முழுவதும் சராசரி வெப்பநிலை 20.06 என்ற அளவில் காணப்படுகிறது. இதன் சராசரி ஈரப்பதம் 80.82% ஆக இருக்கிறது. இந்தோனேசியாவில் குயினின் உற்பத்தி செய்வதற்காக சின்கோனா மரங்கள் 1854 ஆம் ஆண்டில் முதன்முதலாக இந்தத் தோட்டங்களில் வளர்க்கப்பட்டன. இந்த மரங்களானவை முதன்முதலாக ஜுட்டஸ் கார்ல் கல்கர்ல் என்பவரால் தென் அமெரிக்காவிலிருந்து ஜாவாவிற்குக் கொண்டு வரப்பட்டன. பின்னர் அந்த மரங்களை வைத்து சோதனை முயற்சிகள் மேற்கொள்ளப்பட்டன. இந்தோனேசியாவின் சிறந்த தாவரங்களான ஆஸ்திரேலியாவைச் சேர்ந்த யூகலிப்டஸ், ஐரோப்பாவைச் கானிபர் வகைத் தாவரங்கள் மற்றும் பிற தாவரங்கள் இந்தப் பகுதியில் பயிரிடப்படுகின்றன.
இங்குள்ள தாவரங்கள் உட்புறம் மற்றும் வெளிப்புறம் வளர்பவை என்று இரு வகையில் அமைந்துள்ளன. உட்புறத் தாவரங்கள் என்ற நிலையில் உள்ளவற்றில் கற்றாழை வகையைச் சேர்ந்த சட்சி மற்றும் ஆர்சைட்ஸ் போன்றவை கண்ணாடிக்கூண்டுகளில் வளர்க்கப்படுகின்றன. வெளியே வளர்பவை செர்ரி பிளாசம் வகையைச் சேர்ந்த சகுரா செடித் தோட்டம், அல்கா தோட்டம், ரோடோடென்டிரான் தோட்டம், பெர்ன் தோட்டம், மற்றும் மருத்துவத் தோட்டம் என்ற வகைகளில் தனித்தனியாக அமைந்துள்ளன.
சிபோடாஸ் தாவரவியல் தோட்டம் , இந்தோனேசியா மேற்கு ஜாவாவின் துணை மாவட்டமான சிபோடாஸ் பகுதியில், ஜெடே மலைச்சரிவில் பரப்பளவில் அமைந்துள்ள தாவரவியல் பூங்கா ஆகும். இந்தத் தோட்டமானது இந்தோனேசிய அறிவியல் நிறுவனத்தின்கீழ் செயல்பட்டு வருகிறது.
இந்தத் தோட்டமானது 1852 ஆம் ஆண்டில் டச்சு தாவரவியலாளரான ஜோகன்ஸ் எலியாஸ் தேய்ஸ்மான் என்பவரால் போகோர் தாவரவியல் பூங்காவின் ஒரு கிளையாகத் துவக்கி வைக்கப்பட்டதாகும். பிந்தைய ஆண்டுகளில் ருடோல்ப் சேபேர் என்பவரால் இதற்கான திட்டம் வடிவமைத்து தரப்பட்டது.
லடாகியா ஆளுநரகம் என்பது சிரியாவின் பதினான்கு ஆளுநரகங்களில் ஒன்றாகும். இது துருக்கியின் எல்லையில் மேற்கு சிரியாவில் அமைந்துள்ளது. இதன் பரப்பளவு குறித்த தகவல்களானது 2,297 கிமீ² என்றும், 2,437 கிமீ² என்றும் வெவ்வேறு வகையில் வேறுபட்ட தகவல்கள் கிடைக்கின்றன. மேலும் ஆளுநரகத்தின் மக்கள் தொகையானது 991,000 என்று உள்ளது. இந்த ஆளுநரகத்தில் ஆர்மீனியர்கள், துர்க்மென் மற்றும் சுன்னி குர்துகள் போன்றவர்கள் முறையே கெசாப், ஜபால் துர்க்மேன் மற்றும் ஜபல் அல்-அக்ரட் போன்ற பிராந்தியங்களில் பெரும்பான்மையினராக இருந்தாலும், அலவைட் பிரிவைச் சேர்ந்தவர்களே ஆளுநரகத்தில் பெரும்பான்மையாக உள்ளனர். ஆளுநரகத்தின் தலை நகரான லடாக்கியாவில், 2010 ஆண்டு கணக்கீட்டின்படி, 400,000 மக்கள் வாழ்கின்றனர். இவர்களில் 50% அலவைட்டுகள், 30% சுன்னி, மற்றும் 20% கிறிஸ்தவர்கள் போன்றோர் வாழ்கின்றனர்.
லடாகியா ஆளுநரகத்தின் எல்லைகளாக வடக்கே துருக்கி, தெற்கே டார்ட்டஸ், கிழக்கில் காமா மற்றும் இதுலிபு மற்றும் மேற்கில் நடுநிலக் கடல் ஆகியவற்றைக் கொண்டுள்ளது. ஆளுநரகத்தின் மேற்கு பகுதி முக்கியமாக கடலோர சமவெளிகளைக் கொண்டிருந்தாலும், கிழக்குப் பகுதிகள் மலைப்பாங்கானவை, சிரிய கடலோர மலைத்தொடர் வடக்கிலிருந்து தெற்கே, கடலோர சமவெளிகளுக்கு இணையாக நீண்டுள்ளது. இதன் மிக உயர்ந்த சிகரம், நபி யூனிஸ் ஆகும். இச்சிகரமானது 1562 மீட்டர் உயரம் கொண்டது. இதன் சராசரி உயரம் சுமார் 1200 மீட்டர் மட்டுமே. ஆளுநரகத்தின் மேற்குப் பகுதிகளில் மத்தியதரைக் கடலில் இருந்து ஈரப்பதம் நிறைந்த காற்று வீசுகிறது. இதனால் ஆளுநரகத்தில் உள்ள கிழக்கு சரிவுகளைக் காட்டிலும் அதிக வளமான பகுதியாகவும் அதிக மக்கள் தொகை கொண்டதாக இந்த சமவெளி உள்ளது.
காப் பள்ளத்தாக்கில் அதன் கிழக்கு விளிம்பில் ஓரொன்டெஸ் ஆறு வடக்கே நீளமாக பாய்கிறது, இந்த ஆறு மலைத்தொடரின் வடக்கு விளிம்பைச் சுற்றி சென்று பின்னர் மத்தியதரைக் கடலுக்குள் பாய்கிறது. இந்த பகுதியில் பாயும் மற்றொரு முக்கியமான ஆறு நஹ்ர் அல்-கபீர் அல்-ஷமாலி ஆகும். இது துருக்கிய எல்லையிலிருந்து தென்மேற்கில் ஓடி, மத்தியதரைக் கடலில் கலக்கிறது. இந்த ஆற்றின் குறுக்கே 16 திஷ்ரீன் அணை, என்பது இப்பகுதியில் மிக முக்கியமான ஒன்றாகும், இந்த ஆற்றிலிருந்து மின் ஆற்றல் உற்பத்தி, மழை மற்றும் நதி நீரை சேமித்தல், மஷ்கிதா ஏரியை உருவாக்கம் ஆகிய நோக்கங்களுக்காக இது கட்டப்பட்டுவருகிறது.
லடாகியா ஆளுநரகத்தில் உள்ள பின்வரும் நகரங்கள் ஆளுநரகத்தில் உள்ள மாவட்டங்களின் தலைநகரங்களாக உள்ளன. (2004 அதிகாரப்பூர்வ மக்கள் தொகை கணக்கெடுப்பின் அடிப்படையில் மக்கள் தொகை):
சிற்றூர் தாத்தமங்கலம் நகரம் கொச்சின் தேவஸ்வம் வாரியத்தின் கீழ் உள்ள புகழ்பெற்ற சிற்றூர் பகவதி கோயிலைக் கொண்டுள்ளது. மற்ற முக்கிய கோயில்கள் பழயனூர் பகவதி கோயில், துர்கா கோயில், சிவசேத்திரம் ஆகியன. நகராட்சியில் சிற்றூர், தாத்தமங்கலம், பள்ளிமோக்கு, கண்ணந்தறா, புழம்பலம், கச்சேரிமேடு, அனிகோடு, தெக்கேகிராமம், காடம்பிடி ஆகியவை உள்ளன. சித்தூரின் சட்டமன்ற உறுப்பினர் ஜனதா தளத்தின் கே.கிருஷ்ணன் குட்டி என்பவராவார்.
சோகநாசினி நதி சிற்றூர் வழியாக பாய்கிறது, இந்த ஆற்றின் கரையில் தான் மலையாள மொழியின் தந்தை துஞ்சத்து ராமானுசன் எழுதச்சன் தனது கடைசி நாட்களைக் கழித்தார். அவரது இறுதி ஓய்விடம் வித்யாரம்ப கொண்டாட்டங்களுக்கு பிரபலமானது. அங்கு சிறு குழந்தைகளுக்கு சொற்களை எழுதவைத்து அறிவு உலகில் தொடங்கப்படுகிறார்கள். சிற்றூர் முன்பு ஒரு இராணுவ பாசறையாக இருந்துள்ளது. தாத்தமங்கலம் பற்றிய வரலாற்று புத்தகங்கள், வரைபடங்களில் "தட்டமுங்கலம்" என்று குறிப்பிடப்பட்டுள்ளது
சிற்றூர் என்பது தென்னிந்தியாவின் கேரளாவின் பாலக்காடு மாவட்டத்தில் உள்ள ஒரு நகரம் ஆகும். இது சிற்றூர் தாலுகாவின் தலைமையகமும் ஆகும். இது பாலக்காட்டிலிருந்து தென்கிழக்கில் 13 கி.மீ தூரத்தில் கண்ணாடிப்புழா ஆற்றின் கரையில் அமைந்துள்ளது, இது கேரளாவின் இரண்டாவது மிக நீளமான நதியான பாரதப்புழாவின் முக்கிய கிளை நதியாகும். இது ஒரு காலத்தில் முந்தைய கொச்சின் இராச்சியத்தின் ஒரு பகுதியாக இருந்தது.
சிற்றூர், தாத்தமங்கலம், அருகிலுள்ள நகரங்களைப் பற்றியும் "திருவிதாங்கூர் மற்றும் கொச்சின் கணக்கெடுப்பின் நினைவகம் 1816-1820" இல் குறிப்பிடப்பட்டுள்ளன. மேலும் இந்த புத்தகத்தில்தான் "தட்டமுங்கலம்" எழுத்துப்பிழையாக பயன்படுத்தப்பட்டுள்ளது. கொச்சி இராச்சியத்தின் பழைய வரைபடத்திலும் தாத்தமங்கலம், சிற்றூர் பகுதிகள் காட்டப்பட்டுள்ளன.
விவசாயமே மக்களின் முக்கிய தொழில். இந்த நகரம் கேரளாவின் சில முக்கிய மேனன் குடும்பங்களின் தாயகமாகும். பல அக்ரகாரங்களும் , மூத்தன் குடும்பங்களும் உள்ளன.